cyanic-selkie/wikianc huggingface dataset:
Tinos
Forhistorisk tid
De eldste levninger fra bosetning på øya er funnet på en høyde, dokumentert ved keramikk som dateres til kopperalderen, eller den første kykladiske tidsalder. Det samme området ble senere befestet i midtre kykladiske tidsalder (2300-1600 f.Kr.). Befolkningen synes å ha konsentrert seg om strategiske posisjoner. En tholosgrav, eller kuppelformet grav funnet nær landsbyen Pirgos fra 1200-tallet f.Kr. viser at øyas historie fortsatte inn i mykensk eller helladisk tid. I de mørke århundrer, 1100-900-tallet f.Kr. var Egeerhavet preget av uro, invasjoner og angrep fra pirater, og befolkningen forsvarte seg med å flytte bosetningene til naturlige festningsanlegg. En kyklopisk mur er funnet fra denne tiden.
Geometrisk kunst og kunsthåndverk er en fase i gresk kunst, karakterisert av geometriske motiver i vasemaleri, som blomstret mot slutten av de mørke århundrer i Hellas, ca 900 til 700 f.Kr. med sentrum i Athen og spredt utover handelsbyene i Egeerhavet. På Tinos er den dokumentert i nærheten av landsbyen Kardiani i en del undersøkte graver som av den grunn kalles for «geometriske Nekropolis». I løpet av begynnelsen av antikk tid, 600-tallet f.Kr., var øyas senter det naturlige befestede stedet Xomburgo. Arkeologiske undersøkelser har avdekket en helligdom dedikert gudinnen Demeter, «moder jord». Da de urolige tidene ebbet ut, spredte befolkningen seg fra Xomburgo til mer åpne lokaliseringer. I løpet av senere antikk tid, 500-tallet f.Kr., og inn i klassisk tid lå hovedstaden ved havet. En akvedukt, Linopi, konstruert i løpet av 549-542 f.Kr. etter Peisistratos' prinsipper, skaffet vann til havnebyen Khora fram til 1934. Her lå også helligdommen til Poseidon og Amfitrite ved Kionia. Dette var det eneste stedet i Kykladene som var dedikert til havets gud. På Tinos ble han dyrket også som legegud.
Tunge år
I 338 f.Kr. erobret Filip II av Makedonia Kykladene, og etter at hans sønn Aleksander den store døde i 323 f.Kr., var det diadokene, de hærførerne som etterfulgte Aleksander på begynnelsen av den hellenistiske perioden, først var det Antigonos I Monofthalmos, deretter Ptolemaios I Soter, konge og farao av Egypt som hersket over Tinos. Etter 300 f.Kr. ble Tinos fri og 270 f.Kr. ble den erklært for en hellig øy. I 146 f.Kr. kom romerne og underla seg Tinos og de andre øyene som ble en del av provinsen Lilleasia.
Fram til vesteuropeiske korsfarere, «frankere», hadde øya sin mørke tidsalder. I 1207 fikk brødrene Andreas og Jeremiah Ghizi fra republikken Venezia kontrollen over Tinos og Mykonos. De befestet det gamle forsvarsanlegget på Xomburgo med en borg, noe som sikret sikkerhet for øyas befolkning som hadde vært forsvarsløse mot angrep grunnet mangelen på forsvarsmurer. Det ble da kalt for «Sankt Helenas borg», oppkalt etter et kapell på stedets topp.
Venetiansk tid
Tinos er bemerkelsesverdig ved å være den eneste øya i Egeerhavet som fram til 1715, med unntak av en kort periode i 1537, aldri ble erobret og undertrykt av Det osmanske rike. Fra 1715 til 1821 var Tinos underlagt de muslimske osmanene, og ble da kalt for İstendil. I 1821 var landsbyen Pyrgos de første som reiste greske flagget i kamp mot undertrykkelsen i den greske selvstendighetskrigen.
Italienerne greide å slå tilbake tyrkiske angrep ved hjelp av lokalbefolkningen. Av denne grunn var det mulig for øya å få en blomstringsperiode innenfor jordbruk, kunst og industri. Den venetianske familien Ghizi satt med makten fram til deres siste medlem i 1390, fulgt av venetiansk demokrati. Innbyggerne gikk inn i en pakt om ikke å la seg underkaste seg tyrkisk herredømme. En kommandant for Tinos og Mykonos ble utnevnt, men i 1537 ble øya erobret og plyndret av den tyrkiske flåten til den beryktede Khair ed-Din Barbarossa på vegne av den osmanske sultan. Tinos reiste seg snart i opprør og sendte bud til Venezia om hjelp. På den måten kom «La Serenissima» (republikken Venezia) tilbake og øya ble Venezias eneste gjenværende besittelse i Kykladene. Festningen på Xomburgo ble utbygd for å motstå angrep og ble sterkere enn noen gang mens siden vendt nordøst-sørøst hadde naturlig befestning. Den eneste sidene som trengte forsterkning var hvor byen Borgo ble bygd. Samtidens dokumenter viser at den besto av rundt hundre bygninger, foruten to kirker. De fleste innbyggerne var engasjert i jordbruk. Festningen utgjorde ikke bare beskyttelse, men også som øyas hovedmarked.
Den greske revolusjon
I 1715 ble Xomburgo forlatt og osmanene rykket inn. Øyas hovedstad ble overført til «byen», Khora. En kortvarig russisk dominans fulgte i årene 1771-1774. Likevel fortsatt øyas blomstringstid. Byen hadde mange privilegier og innbyggerne hadde rett til å bære lokal uniform, bygge kirker og skoler. Byen var selvstyrt, og den eneste osmanske tilstedeværelsen var en guvernør og en dommer. Byens økonomi ble utviklet, konsentrert rundt skipsfart og kommersiell aktivitet. Likevel var øya var som nevnt de første grekere sa ga sin tilslutning til den greske revolusjonen. Perioden førte til økende piratvirksomhet i region. I 1825 ledet det britiske krigsskipet HMS «Cambrian» en liten skvadron for å bekjempe piratene i Egeerhavet, ved Alexandria i Egypt og langs kysten av Syria. Den 27. juli beskjøt og brente HMS «Cambrian»s skip et piratskip ved Tinos. Fem pirater ble drept og flere såret.
Moderne tid
Den greske selvstendighetskrigen varte fra 1821 og fram til 1829, og endte med seier mot tyrkerne og Det osmanske rike. Øya ble en del av den nye greske nasjon i 1830. Etter frigjøringen fortsatte Tinos' blomstringstid på de fleste områder, men særlig innenfor kunst og kultur. Av den grunn var det flere betydningsfull greske kulturpersonligheter som ble født på øya på 1800-tallet. Tinos ga støtte til Hellas' kamper, ga beskyttelse til flyktninger, og under den andre verdenskrig fortsatte å bidra til den nasjonale motstanden mot det nasjonalsosialistiske Tysklands okkupasjon av Hellas.
Transport
Tinos har tre havner, en for hurtigbåter med passasjertrafikk, og to for ferger og hurtigbåter med bil- og passasjertrafikk til andre havner, inkludert Mykonos (35 minuter), Pireus, Rafina, Andros og Syros.
Det er en landsplass for helikoptre i nærheten av stranden Aghios Fokas, rundt 2 km fra Tinos by.
Det er faste bussruter som knytter Tinos by til de andre landsbyene på øya.
Fuchuan Yao
Fuchuan (kinesisk: 富川瑶族自治县; pinyin: Fùchuān yáozú Zìzhìxiàn) er et autonomt fylke i den autonome regionen Guangxi en Folkerepublikken Kina. Det ligger i byprefekturet Hezhou.
Befolkningen var på 286,193 innbyggere i 1999.
Cephennomicrus
Utseende
Knøttsmå til små biller (gjerne ca. 1 mm), blanke, nakne eller med oppstående hår, gjerne brunlige. Pronotum er smalere enn de ovale dekkvingene, rundet, sidekantene av pronotum og dekkvinger danner ikke en kontinuerlig kurve. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.
Fossile arter
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.
Longsheng
Longsheng (kinesisk: 龙胜各族自治县; pinyin: Lóngshèng gèzú Zìzhìxiàn) er et autonomt fylke i den autonome regionen Guangxi en Folkerepublikken Kina. Det ligger i byprefekturet Guilin.
Samferdsel
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
William Pepperrell
William Pepperell var en kjøpmann og soldat i kolonien Massachusetts. Han er kjent for å ha organisert, finansiert og ledet toktet som erobret den franske garnisonen ved festningen Louisbourg under kong George-krigen. I sine dager ble Pepperrell kalt «helten fra Louisburg».
Roberto Hernández Vázquez
Roberto Hernández Vázquez (født 20. mai 1944 i Mexico by i Mexico, død 9. januar 2021 samme sted) var en meksikansk skuespiller og fjernsynsprodusent, som særlig er blitt kjent for sitt virke innen fjernsyn. Han døde 9. januar 2021 av komplikasjoner forårsaket av covid-19.
VM i friidrett 1995 – 10 000 meter menn
Øvelsen 10 000 meter herrer ved VM i friidrett 1995 ble avholdt i Göteborg, Sverige i 8. august 1995. Det var totalt 41 utøvere med 2 kvalifiseringsheat og én finale.
Norge var ikke representert ved noen utøvere.
Akiko Suzuki
Akiko Suzuki (japansk: 鈴木 明子; født 28. mars 1985) er en japansk kunstløper. Hun tok bronsemedaljen under VM i kunstløp 2012, har tre medaljer fra Grand Prix -finalen, og to sølvmedaljer fra de fire kontinenters mesterskap (2010, 2013). Hun deltok under Vinter-OL 2010 i Vancouver og Vinter-OL 2014 i Sotsji, og ble nummer 8 under begge lekene i den individuelle konkurransen.
Alessio Cerci
Alessio Cerci (født 23. juli 1987) er en italiensk fotballspiller som fra 23. april 2021 er klubbløs.
Han har tidligere spilt for de italienske klubbene AS Roma, Brescia Calcio, AC Pisa 1909, Atalanta BC, ACF Fiorentina og Torino FC, hvor oppholdet hos Brescia, Pisa og Atalanta var å utlån.
Landslaget
Han debuterte for det italienske landslaget den 21. mars 2013 i en treningskamp mot Brasil, en kamp som endte 2-2. Han ble tatt ut i den italienske troppen til både FIFA Confederations Cup 2013 og VM 2014.
Heiko Maas
Heiko Maas (født 19. september 1966 i Saarlouis) er en tysk jurist og politiker (SPD). Han ble 14. mars 2018 utnevnt som utenriksminister i Angela Merkels fjerde regjering. Maas var fra 17. desember 2013 til 2018 Tysklands justisminister i regjeringen Merkel III.
Maas ble i 2009 miljøvern-, energi- og samferdselsminister i Saarland, og fortsatte fra 2012 til 2013 som minister for næringsliv, arbeid, samferdsel og energi og stedfortredende ministerpresident samme sted.
Han var fra 1999 til 2012 leder av SPDs fraksjon i Saarlands landdag. Han ble i 2000 leder av SPD i Saarland og ble i 2001 medlem av styret i SPD i Tyskland.
Sanjiang
Sanjiang (kinesisk: 三江侗族自治县; pinyin: Sānjiāng dòngzú Zìzhìxiàn) er et autonomt fylke for dongfolket i den autonome regionen Guangxi en Folkerepublikken Kina. Det ligger i byprefekturet Liuzhou.
Befolkningen var på 338,425 innbyggere i 1999.
Kulturminner
To broer i fylket, Yongji qiao og Batuan qiao, er oppført på Folkerepublikken Kinas liste over kulturminner.
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.
Longlin
Longlin (kinesisk: 隆林各族自治县; pinyin: Lónglín gèzú Zìzhìxiàn) er et autonomt fylke for flere nasjonale minoriteter i den autonome regionen Guangxi i Folkerepublikken Kina. Det ligger i byprefekturet Baise.
Befolkningen var på 378,500 innbyggere i 2010, opp fra 347,328 innbyggere i 1999.
Tidligmenneske-funn
I den såkalte Longlinhulen i kommunen De'e oppdaget geologen Li Changqing i 1979 en delvis bevart underkjeve og enkelte andre knokler. Etter undersøkelser i 2012 i Kunming ble alderen anslått til 11.510 ± 255 år gamle. De ligner på funn gjort i Malu-hulen rundt 300 kilometer unna (Maludong, «rødhjorthulen») i Menzi i naboprovinsen Yunnan, og som er blitt kjent av forskerne siden 1989. De morfologiske kjennetegn på funnene skiller seg merkbart fra dagens kinesiske befolkning, men ligner derimot på gamle tidligmenneskefossiler fra Afrika. Denne gruppen funn har gitt opphav til grupperingen «Red Deer Cave people».
Havlíčkův Brod (distrikt)
Havlíčkův Brod (tsjekkisk: Okres Havlíčkův Brod) er et av fem distrikter (okres) i regionen Vysočina i Den tsjekkiske republikk. Distriktets hovedstad er Havlíčkův Brod.
Distriktet består av 120 kommuner, herav 8 bykommuner og 7 småbyer.
Cerro de Pastoreo
Cerro de Pastoreo er et tettsted i Tacuarembó-departementet i det nordlige Uruguay.
Befolkning
Cerro de Pastoreo hadde 24 innbyggere i 2011.
Kilde: Instituto Nacional de Estadística de Uruguay
Du’an Yao
Du'an (kinesisk: 都安瑶族自治县; pinyin: Dū'ān yáozú Zìzhìxiàn) er et autonomt fylke i den autonome regionen Guangxi en Folkerepublikken Kina. Det ligger i byprefekturet Hechi.
Befolkningen var på 625,130 innbyggere i 1999.
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Orphinus
Orphinus er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. Det er kjent 24 arter fra Norge, mange av dem bare eller hovedsakelig innendørs.
Utseende
Små, bredt til avlangt ovale, brunlige til svarte biller, gjerne med tegninger av lyse skjell. Antennene er klubbeformede. Oversiden er gjerne kledt med lange, oppstående hår og/eller mønster av lyse skjell. Hos noen arter er hunnene larvelignende hele livet (larviforme hunner). Hodet er forholdsvis lite og ofte skjult under brystskjoldet. Mange arter har to punktøyne i pannen. Antennene består av 5-11 ledd og er vanligvis nokså korte, med en tydelig, 1-3 leddet kølle. Hos hannene til noen arter er det ytterste leddet sterkt forstørret, like langt som resten av antennen. Brystskjoldet (pronotum) er bredere enn langt, sett ovenfra firkantet eller halvsirkelformet. Det har ingen tydelig forhøyninger eller groper. Dekkvingene er oftest noe flate. Hos noen arter dekker de ikke hele bakkroppen. Beina er temmelig korte og kan foldes tett inntil kroppen. Larvene er mer eller mindre kjegleformede og gjerne kledt med lange hår.
Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.
Utbredelse
Artene er stort sett tropiske. De aller fleste lever i varme områder av den Gamle verden, men i alle fall én art har en kosmopolittisk utbredelse.
Martlet
Martlet er en heraldisk figur som likner en seiler, men kan noen ganger være framstilt som en generell småfugl med sammenslåtte vinger. Navnet kommer fra den franske heraldiske figuren merlette, som er mer ande- eller svaneaktig heraldisk fugur uten føtter. Martlet var særlig vanlig i engelsk heraldikk, men finnes også i våpenet til distriktet Dundalk i Irland.
Symbolikk
Martlet ble også ble brukt for å markere arverekkefølgen. Den fjerde sønnen brukte familiens våpen, men med en martlet for å vise at han var nummer fire i arverekkefølgen (de andre plassirenene hadde egne tegn).
Annen bruk
Det amerikanske jagerflyet F4F Wildcat fra 2. verdenskrig fikk betegnelsen Martlet av britene, som brukte den amerikanske maskinen på hangarskip gjennom hele krigen.
Strømsfoss
Strømsfoss er et sted i Aremark kommune i Østfold. Det ligger ved nordenden av innsjøen Ara, og har vokst fram rundt Strømsfossen i Strømselva, som stedet har navn etter. Ved fossen ligger Strømsfoss sluser og Strømsfoss kraftverk og en mølle med museum og kunstgalleri. Stedet hadde dagligvareforretning, trelastlager og bensinstasjon som nå er lagt ned. Møllerens hus ligger ved mølla og er en innholdsrik butikk med kafé. Strømsfoss Handel ligger ved slusen og er en gammeldags landhandel med bokkafé og boksalg. På begge sider av slusene ligger gjestehavner for fritidsbåter på kanalen.
Kangjiansk
Kangjiansk (kinesisk: 康家语 Kāngjiā Yǔ) er et relativt nylig oppdaget mongolsk språk i den sørøstmongolske undergruppe som snakkes av en muslimsk befolkning på omkring 300 mennesker i kommunen Jainca i Huangnan i provinsen Qinghai i Folkerepublikken Kina. Når det gjelder språkets taksonomiske tilhørighet, synes det å være en mellomting mellom de mongolske språkene bonanisk og dongxiansk (santa).
Strømsfoss
Ved Strømsfoss møtes tre fylkesveier: Fv21, Fv124 og Fv1318. Men også tidligere har Strømsfoss vært et knutepunkt for ferdsel i Aremark. Den viktigste ferdselsåra var Haldenkanalen med Strømsfoss sluser, som ble bygget midt på 1800-tallet. Tidligere gikk også ferdselsveien fra bygdene langs riksgrensa herfra «over fjella» til midtbygdene i fylket.
Detelin Dalakliev
Detelin Stefanov Dalakliev (bulgarsk: Детелин Стефанов Далаклиев; født 19. april 1983) er en bulgarsk amatørbokser, som konkurrerer i bantamvekt. Han ble tatt ut til å representere Bulgaria under Sommer-OL 2012 i London, der han røk ut i kvartfinalen.
Pjotr Saltykov
Pjotr Saltykov var en russisk statsmann og feltmarskalk, sønn av Semjon Saltykov. I 1714 ble Pjotr Saltykov sendt av Peter den store til Frankrike for å lære seg navigasjon og ble værende der de neste 20 årene. I 1759, under Syvårskrigen, ble han øverstkommanderende for den russiske arméen og vant blant annet en seier i Palzig (Kay) og Kunersdorf.
I 1765 deltok han i brenning av bøker som var «skadelige for samfunnet», etter ordre fra Katarina II av Russland.
Bert-Jan Lindeman
Bert-Jan Lindeman (født 16. juni 1989 i Emmen) er en nederlandsk landeveissyklist.
Ashley Wagner
Ashley Wagner (født 16. mai 1991) er en amerikansk kunstløper. Hun tok sølvmedaljen under VM i kunstløp 2016, gull under de fire kontinenters mesterskap 2012. Hun har tre medaljer fra Grand Prix -finalen, vunnet tre Grand Prix -konkurranser (Skate America 2012 og 2015, Trophée Éric Bompard 2013), og har blitt amerikansk mester tre ganger (2012, 2013, 2015). Hun representerte landet sitt under Vinter-OL 2014 i Sotsji, der hun ble nummer 7 i den individuelle konkurransen og tok bronse i lagkonkurransen.
Josh Vander Vies
Vander Vies er født uten armer og bein. Han begynte med boccia i 1996, og debuterte internasjonalt ved World Cup i boccia 2003.
Karriere
Han deltok i sitt første internasjonale mesterskap da han deltok ved World Cup 2003 i Christchurch. Der kom han på 7.-plass individuelt og 8.-plass i parkonkurransen. Året etter deltok han ved sine første paralympiske leker, da han deltok ved paralympiske sommerleker 2004 i Aten. Der kom han på 10.-plass individuelt og 6.-plass i parkonkurransen, sammen Daniel Gauthier. Ved Americas Cup 2005 i Mar del Plata i Argentina fikk han to medaljer; bronse individuelt og sølv i parkonkurransen.
Ved Americas Cup 2009 fikk han sølv individuelt, kun slått av sin landsmann Jonathan Poulin, og ved VM 2010 i Lisboa kom han på 12.-plass individuelt, og 5.-plass i parkonkurransen. Han fikk to internasjonale medaljer i 2011. Han fikk sølv i parkonkurransen ved Cheshire International i Wigan i England, og bronse individuelt ved de parapanamerikanske leker i Guadalajara i Mexico. Det ble ingen medaljer ved World Cup 2011 på Vander Vies; han kom på 4.-plass i parkonkurransen, sammen Caroline Vietnieks og Marc Dispaltro, og han kom på 25.-plass individuelt etter én seier og to tap i gruppespillet.
Tetrapriocera
Tetrapriocera er en slekt av hettebiller som borer i ved.
Utseende
Små (ca. 3 millimeter), langstrakte, sylindriske, brunlige hettebiller. Hodet er bredt med store fasettøyne, antennene nokså lange og kraftige, består tilsynelatende bare av fem store ledd. Pronotum har karftige, skarpe knøler i den fremre halvdelen. Dekkvingene er fint og jevnt punkterte, faller bratt ned bakerst. Slekten kan overflatisk minne om visse barkbiller.
Levevis
De fleste av hettebillene borer i død ved. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).
Étienne Draber
Étienne Draber (født 26. mars 1939 i Strasbourg i Frankrike, død 11. januar 2021 i Paris) var en fransk skuespiller.
Biografi
Draber studerte ved CNSAD og arbeidet sammen med Michel Favory og Jean-Louis Barrault i 1960-årene. I 1980-årene var Draber ofte å se i fransk film, som for eksempel i Profs, Les sous-doués (Full klaff for klikken), Milou en Mai og Ridicule.
Draber spilte også i fjernsynsserier. Han spilte rollen som Monsieur Grand-Coin du Toit i situasjonskomedien Le Miel et les Abeilles (1994). Hans mest kjente medvirken i en fjernsynsserie var i 2008 i Plus belle la vie.
Étienne Draber døde av covid-19 i Paris den 11. januar 2021 i an alder av 81 år.
NM i stafetter 2012
4x100m
Det ble arrangert to semifinaler, der Tjalve og BUL vant hvert sitt. Tjalves vinnertid i semifinalen var den sterke tiden 41,16. I finalen fikk imidlertid Tjalves Per Magnus Solli krampe, og måtte bryte løpet. Tjalve ledet da stafetten. Ranheims lag, som var det samme laget som vant NM innendørs 2012, vant løpet med ny midtnorsk rekord.
4x400m
Kun finale ble arrangert. Per Magnus Solli kunne ikke stille for Tjalve, etter krampe på 4 x 100 meter dagen før, så Eirik Bakke måtte overta hans plass. Det ble til slutt et spurtoppgjør mellom BUL og Gular, som Gular vant.
4x100m
Det ble avholdt to innledningsheat, der BUL og Moss IL vant hvert sitt heat, med tidene 43,77 og 42,90. Begge lagene forbedret tiden sin i finalen, og Moss løp inn til gull.
International mobile subscriber identity
International Mobile Subscriber Identity (IMSI) er et unikt identifiserende nummer som lagres i SIM-kort på mobiltelefoner i GSM- eller UMTS-nettverk.
En IMSI består oftest av et 15-siffer langt nummer, men kan være kortere. De tre første tallene er den mobile landkoden, etterfulgt av den mobile nettverkskoden, enten to tall (europeisk standard) eller tre tall (nordamerikansk standard). Resten av tallene er det mobile abonnentidentifikasjonsnummeret i nettverkets kundebase.
Clara (Uruguay)
Clara er et tettsted i Tacuarembó-departementet i det nordlige Uruguay.
Befolkning
Clara hadde 160 innbyggere i 2011.
Kilde: Instituto Nacional de Estadística de Uruguay
Nicholas Colasanto
Nicholas Colasanto (1924–1985) var en amerikansk skuespiller og regissør kjent fra komiserien Cheers. Han hadde også en sentral birolle i filmen Den rasende oksen fra 1980.
Colasanto ble født i Providence i Rhode Island. Han studerte ved American Academy of Dramatic Arts.
Andre verdenskrig
Colasanto var en dekorert krigsveteran fra andre verdenskrig. Han tjenestegjorde i United States Navy fra 1943 til 1945.
Karriere
Colasanto ble tilsluttet et teaterlag i Phoenix, Arizona like etter at han som 28 åring hadde sett Henry Fonda i aksjon på Broadway. Han flyttet så til New York City hvor han hadde roller i flere teaterstykker samt reklameoppdrag for TV. Han TV-debuterte i 1959 i to episoder av den direkte-sendte dramaserien Playhouse 90. I 1965 flyttet han til Hollywood og gjorde gjesteopptredener i TV-serier som blant annet The Man from U.N.C.L.E. (1966), The Fugitive (1966), Run for Your Life (1965–67), Mission: Impossible (1967), The Streets of San Francisco (1973), Kojak (1973) og Baretta (1975).
Cheers
Colasantos karriere nådde nye høyder da han i 1982 fikk rollen som Ernie «Coach» Pantusso i den prisbelønnede amerikanske komiserien Cheers. Colasantro medvirket i serien til han døde i 1985, på et tidspunkt da serien var på sitt mest populære.
Regi
Colasanto hadde også regioppdrag for TV, og en kan i den forbindelse nevne kjente serier som blant annet Garrison's Gorillas (1967–68), Hawaii Five-O (1969–70), Bonanza (1972), The Streets of San Francisco (1975), CHiPs (1977) og Starsky and Hutch (1978). En kan også nevne at han i 1974 hadde regi på Columbo-episoden Swan Song.
Priser og Nominasjoner
Colasanto ble for sin rolle i Cheers nominert til Emmy-prisen tre ganger.
Personlige forhold
Colasanto ble gift i 1972 med Charlene Jennings, men de ble skilt samme år.
Han døde av hjerterelaterte problemer like etter at han hadde spilt inn episode 22 («Cheerio, Cheers»), sesong 3 (1985).
Gerhard Grobelnik
Gerhard Grobelnik (født 10. juli 1975 i Wien) er en østerriksk fotballdommer.
Etter å fungert som utvekslingsdommer over et par kamper i den sveitsiske toppdivisjonen i januar 2009, ble han samme år lagt til som FIFA-dommer. Hans internasjonale debut kom den 28. mars 2009 under kvalifiseringen for U-17 fotball-EM i 2009. Hans første kamp på internasjonalt seniornivå kom den 5. juni 2010 i en vennskapskamp mellom og  (3–0).
Luis Adriano Piedrahíta Sandoval
Luis Adriano Piedrahíta Sandoval (født 7. oktober 1946 i Palmira i Valle del Cauca i Colombia, død 11. januar 2021 i Santa Marta) var en kolombiansk katolsk biskop.
Liv og virke
Piedrahíta ble presteviet 29. oktober 1972. Pave Johannes Paul II utnevnte ham den 19. juli 1999 til titularbiskop av Centenaria og hjelpebiskop i erkebispedømmet Cali. Han ble bispeviet av erkebiskopen av Cali, Isaías Duarte Cancino, den 8. september samme år. Medkonsekratorer var Edgar de Jesús García Gil, hjelpebiskop av Cali, og Héctor Luis Gutiérrez Pabón, biskop av Chiquinquirá.
Den 3. juli 2007 utnevnte pave Benedikt XVI ham til biskop av Apartadó. Pave Frans utnevnte ham den 5. august 2014 til det større bispedømmet Santa Marta.
Han døde av covid-19 i Santa Marta den 11. januar 2020.
Episkopalgenealogi
Hans episkopalgenealogi er:
Bonanisk
Bonanisk (uttalt [p⁼aoˈnaŋ], Baonang, kinesisk: 保安语 Bǎo'ān, Amdo tibetansk: Dorké) er et mongolsk språk i den sørøstlige undergruppe som tales av den etniske gruppen bonan i Folkerepublikken Kina. I 1985 ble språket talt av omkring 8,000 personer, herav 75% av bonan og mange etniske moghuorer i provinsene Gansu og Qinghai og det autonome prefekturet Ningxia. Den mest studerte dialekten er tongren.
Bonanisk har intet skriftsystem.
Café Jupiter
«Café Jupiter» er en norsk sang. Melodien ble skrevet av Atle Bakken og Geir Holmsen. Teksten ble skrevet av Trond Brænne. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.
Sangen ble framført på norsk av Freddy Dahl. Den endte på en sjetteplass med 54 poeng.
Gracie Gold
Gracie Gold (født 17. august 1995) er en amerikansk kunstløper. Hun representerte landet sitt under Vinter-OL 2014 i Sotsji, der hun ble nummer 4 i den individuelle konkurransen og tok bronse i lagkonkurransen. Hun har en sølvmedalje fra Junior-VM 2012, og har vunnet det amerikanske mesterskapet to ganger (2014 og 2016).
Romantikk (sang)
«Romantikk» er en norsk sang. Melodien ble skrevet av Petter Henriksen og teksten ble skrevet av Kari Bremnes. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia.
Sangen ble framført på norsk av Kari Bremnes & Stiftelsen. Den endte på en syvendeplass med 48 poeng.
Trinoparvus
Trinoparvus er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden.
Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.
Utbredelse
Den kjente utbredelsen til slekten per i dag er svært spredt, men én art hver i Madagaskar, Thailand og Ny-Caledonia.
CIE
CIE kan bety:
Jihlava (distrikt)
Distriktet består av 123 kommuner, herav 5 bykommuner og 7 småbyer.
Dongxiangsk
Dongxiansk (kinesisk: 东乡语), også kjent som santa er et mongolsk språk i den sørøstlige undergruppen som tales av den etniske gruppen dongxian i det nordvestlige Kina. I 2007 hadde språket omkring 200,000 talende.
Dongxiansk har verken vokalharmoni eller distinkte vokallengder.
Lyctoderma
Lyctoderma er en slekt av splintvedbiller som borer i ved.
Utseende
Små, smale, rødlige biller. Kroppen er nokså sylindrisk. Antennene er svakt klubbeformede. Oversiden er tett og fint punktert. Hodet er bredt med utstående fasettøyne, pronotum firkantet, dekkvingene jevnbrede.
Levevis
Splintvedbillene kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).
Utbredelse
Artene er utbredt i Afrika og Sørøst-Asia.
Cuchilla de Caraguatá
Cuchilla de Caraguatá eller Cruz de los Caminos er et tettsted i Tacuarembó-departementet i det nordlige Uruguay.
Befolkning
Cuchilla de Caraguatá hadde 463 innbyggere i 2011.
Kilde: Instituto Nacional de Estadística de Uruguay
Transport
Ruta 26 General Leandro Gómez forbinder Cuchilla de Caraguatá med Ansina og med andre departementer.
Changjiang Li
Changjiang (kinesisk: 昌江黎族自治县; pinyin: Chāngjiāng lízú Zìzhìxiàn) er et autonomt fylke i den kinesiske provinsen Hainan. Den er umiddelbart underlagt provinsen.
Befolkningen var på 225,131 innbyggere i 1999.
Økonomi og samferdsel
I dette fylket bygges Changjiang kjernekraftverk ut (20129, det skal få en kapasitet på 1.300 MW, men kanskje dobbelt så mye dersom utredede planer om ytterligere effektdobling blir realisert.
Kinas riksvei 225, den vestlige halvdel av ringveien rundt Hainan, løper fra Haikou i nord via Danzhou og Dongfang til Sanya i sør.
IMSI-fanger
En IMSI-fanger («IMSI-catcher») er et apparat for telefonavlytting som brukes til å fange opp mobiltrafikkdata og spore bevegelsene til mobiltelefonbrukere.
I realiteten er det en «falsk» mobilmast som agerer mellom målmobiltelefonen(e) og mobiloperatørens ekte mobilmaster.
All mobilkommunikasjon i Norge skal i utgangspunktet være kryptert, men denne krypteringen kan slås av i gitte tilfeller. Hvis basestasjonen eller IMSI-fangeren ber mobilterminalen om å slå av krypteringen, kan all kommunikasjon avlyttes i klartale, og SMS kan leses i klartspråk. IMSI-fangere kan brukes lovlig av myndighetsorganer som for eksempel NSM og PST. Disse må imidlertid ha rettens kjennelse for kommunikasjonskontroll i kriminalsaker. Det er lett og billig for enkeltpersoner eller grupper å lage enkle IMSI-fangere, men all bruk av slike er ulovlig.
Satoshi Shimizu
Satoshi Shimizu (født 13. mars 1986) er en japansk amatørbokser, som konkurrerer i bantamvekt. Han ble tatt ut til å representere Japan under Sommer-OL 2012 i London, der han tok bronse.
Luocheng
Luocheng (kinesisk: 罗城仫佬族自治县; pinyin: Luóchéng mùlǎozú Zìzhìxiàn) er et autonomt fylke for mulamfolket i den autonome regionen Guangxi en Folkerepublikken Kina. Det ligger i byprefekturet Hechi.
Befolkningen var på 354,838 innbyggere i 1999.
Liannan
Liannan (kinesisk: 连南瑶族自治县; pinyin: Liánnán yáozú Zìzhìxiàn) er et autonomt fylke i den kinesiske provinsen Guangdong. Det ligger i byprefekturet Qingyuan.
Befolkningen var på 150,480 innbyggere i 1999.
Samferdsel
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Guangxi og ender opp i Lincang i Yunnan, på grensen mot Burma.
Pelhřimov (distrikt)
Pelhřimov (tsjekkisk: Okres Pelhřimov) er et av fem distrikter (okres) i regionen Vysočina i Den tsjekkiske republikk. Distriktets hovedstad er Pelhřimov.
Distriktet består av 120 kommuner, herav 9 bykommuner og 3 småbyer.
Tomasz Marczyński
Tomasz Marczyński (født 6. mars 1984 i Kraków) er en polsk profesjonell landeveissyklist. Han var profesjonell syklist fra 2006 til 2021.
Liste over filmpriser og prisnominasjoner tildelt Black Swan
Liste over filmpriser og prisnominasjoner tildelt Black Swan omfatter tildelinger av og nominasjoner til åtte amerikanske, én britisk og én italiensk filmpris. Black Swan er en amerikansk psykologisk thriller fra 2010, regissert av Darren Aronofsky. Blant skuespillerne er Natalie Portman, Mila Kunis, Barbara Hershey, Vincent Cassel og Winona Ryder. Den var åpningsfilmen på den 67. filmfestivalen i Venezia, og hadde senere en begrenset utgivelse i Nord-Amerika 3. desember 2010, hvor den tjente inn 415 800 dollar på sin første dag. Senere har filmen fått blockbusterstatus etter å ha tjent inn over 325 millioner dollar på verdensbasis. Black Swan gjorde det også godt blant kritikere: dette gjenspeiles i at filmen har fått 87 % på Rotten Tomatoes.
Filmen mottok kritisk ros fra flere kanter, deriblant for sin kinematografi, regi og klipping, samt skuespillernes prestasjoner, spesielt Portmans rolletolkning som filmens psykisk ustabile protagonist, ballettdanser Nina Sayers. Den ble på forhånd vurdert som en favoritt til å vinne Gulløven under filmfestivalen i Venezia, men det ble Sofia Coppolas Somewhere som vant. Kunis ble senere tildelt prisen for beste unge skuespiller for rollen som Ninas rival Lily under den samme seremonien. Filmen ble også nominert til Amandaprisen for beste utenlandske film under utdelingen i 2011, men tapte prisen til fordel for Mike Leighs Another Year.
Natalie Portman mottok flere viktige priser i kategorien for beste kvinnelig hovedrolle. Den fikk fire nominasjoner til den 68. Golden Globe-utdelingen, men vant kun prisen for beste kvinnelige hovedrolle i en dramafilm (Portman). Den mottok også fem Oscarnominasjoner: beste film, beste kvinnelige hovedrolle, beste regi, beste kinematografi og beste filmklipp. Av disse vant kun Portman. Til den 17. årlige utdelingen av Screen Actors Guild Awards ble, i tillegg til Portman, resten av ensemblet også nominert til en pris. Det mye omtalte kysset mellom Nina og Lily ble imidlertid nominert til priser i seerstemte MTV Movie Awards og Teen Choice Awards.
Filmparken
Filmparken AS er et norsk aksjeselskap som har som vedtektsfestet formål å eie og drive utleie av fast eiendom herunder utleie av fast eiendom til filmproduksjon, samt hva herved står i naturlig forbindelse, herunder utleie av filmstudioer og kostymer.
Liste over filmpriser og prisnominasjoner tildelt Black Swan
Fotnoter
<references group="lower-alpha"/>
Filmparken
Filmparken eier en næringspark for filmbransjen på Jar i Bærum. Dette er en videreutvikling av det området som Norsk Film AS i sin tid opparbeidet. Parken har som mål å være base for nyetableringer i bransjen og bidra til opprettholdelse og utvikling av fagmiljøer som spenner fra filmarbeidere til produsenter innen kinofilm, reklamefilm, dokumentarer, TV-produksjoner og musikk.
Putney Bridge
Putney Bridge er en buebro over Themsen i det vestlige London. Broen ble åpnet i 1886, og binder sammen Fulham i nord med Putney i sør. Dagens bro er den andre broen på stedet.
Opprinnelig bro
De første planene om å bygge en bro ble lansert i 1671. Forslaget møtte stor motstand, og ble nedstemt i parlamentet. Kampen for en bro fortsatte imidlertid. I 1720 fikk statsminister Robert Walpole problemer da han skulle krysse elven med ferje. Ferjen var på andre siden av elven, og ferjemennene ignorerte Walpoles rop om å bringe han over. Seks år senere, med Walpoles støtte, ble et nytt forslag om å bygge en bro lansert. Broen skulle gå fra byen Fulham til byen Putney. Flere forslag til hvordan broen skulle se ut ble vurdert, og valget falt på Sir Jacob Ackworths forslag. Thomas Philips fikk oppdraget med å bygge broen. Byggingen tok kun åtte måneder. I 1729 ble broen, med navnet Fulham Bridge, åpnet.
Broen var av tre og hadde en lengde på 234 meter. Av 26 bueåpninger var den midtertste gjort stor nok til at båter kunne passere under broen. Broen var privateid, og kryssing av broen var avgiftsbelagt. På midten av 1800-tallet oppsto det etter hvert misnøye med broen. Det var vanskelig for båter å passere under, og det tok ofte lang tid å krysse broen, blant annet på grunn av økt befolkning i området. En utvidelse av broen i 1872 gjorde forholdene bedre for båttrafikken, men problemet med trengsel på broen vedvarte. I 1880 ble flere broer, blant annet Fulham Bridge, kjøpt av det offentlige og gjort avgiftsfrie. I en påfølgende tilstandsrapport utarbeidet av Sir Joseph Bazalgette, sjefsingeniør i Metropolitan Board of Works, fremgikk det at broen var i svært dårlig stand. Planer ble således lagt for å rive broen, og bygge en ny.
Univers (sang)
Sangen ble framført på norsk av Alex. Den endte på en delt tredjeplass med 58 poeng.
Putney Bridge
Nåværende bro
Den nye broen ble utformet av Sir Joseph Bazalgette, som også bygget Hammersmith Bridge. Broen åpnet i 1886, nå med navnet Putney Bridge. Putney Bridge ble fredet i 1983. Sommeren 2014 ble Putney Bridge stengt for all biltrafikk på grunn av reparasjonsarbeider. Broen er forventet å åpne igjen i oktober 2014. Nærmeste undergrunnsstasjon er Putney Bridge Tube Station, beliggende ved broens nordende.
Wutunsk
Wutunsk (kinesisk: 五屯话; pinyin: Wǔtún huà) er et kreolspråk som snakkes av omkring 2,000 mennesker, de fleste av dem monguorer i fylket Tongren i provinsen Qinghai i Folkerepublikken Kina. Wutunsk er en blanding mellom tibetansk, sørøstlige mongolske språk og kinesisk.
Fernando de Rojas
Fernando de Rojas (født ca. 1461/1476, død april 1541) var en spansk forfatter og dramatiker, kjent for sitt eneste bevarte verk, La Celestina (opprinnelig kalt Tragicomedia de Calisto y Melibea), første gang utgitt i 1499. Det er blant ulikt karakterisert som «det siste verk fra den spanske middelalderen, eller det første verket i den spanske renessanse.»
Rojas skrev La Celestina mens han fortsatt var en student. Etter eksamen praktiserte han som advokat, og det er ikke kjent om han skrev noe annet litterært verk, skjønt La Celestina fikk utstrakt suksess i hans levetid. Til tross for vanskeligheter med inkvisisjonen grunnet hans jødiske avstamning, var Rojas en vellykket advokat og ble ordfører i byen Talavera de la Reina i Toledo. Han bodde her de siste tre tiårene av sitt liv.
Liv og virke
Tidspunktet for Rojas' fødsel er uklart, det synes å ha vært en gang mellom 1461 og 1476. Han ble født i byen La Puebla de Montalbán i provinsen Toledo i en familie av jødisk avstamning. Samtidige dokumenterer viser til Rojas som «converso», men forskere er ikke kommet til enighet om dette betydde at han selv konverterte fra jødedommen til kristendommen, eller om betegnelsen innebærer at han var «de linaje de conversos», av en familie som tidligere hadde konvertert (frivillig eller ved tvang). Jødisk avstamning betydde at man var forhindret å få sosial forfremmelse, og Rojas' familie hadde blitt registrert som hidalgos for minst tre generasjoner. I uansett tilfelle levde familier som var converso under den truende skyggen av inkvisisjonen og var utsatte for å bli anklaget for å praktisere jødedommen i all hemmelighet.
Etter å ha dratt tilbake til familiens hjem da han forlot universitetet, oppdaget Rojas at han ble underlagt undersøkelser av inkvisisjonen, skjønt han ble aldri mistenkt for å praktisere jødedommen. Mange conversos valgte å gifte seg inn i familier som var uomtvistelige kristne, og på Rojas' tid var det mange adelige familier som var av blant kristen og jødisk avstamning, noe som var tilfelle for Tomás de Torquemada, den første storinkvisitor av Spania. Rojas giftet seg imidlertid inn i en annen familie av conversos. Hans hustru var Leonor Alvarez de Montalbán. De fikk fire sønner og tre døtre.
En gang rundt 1507 flyttet Rojas til byen Talavera de la Reina, hvor han praktiserte som advokat. Da hans svigerfar, Alvaro de Montalbán, i 1525 ble anklaget for å ha vendt tilbake til jødedommen i all hemmelighet, nektet inkvisisjonen Rojas å fortsette som forsvarsadvokat, men dette var åpenbart grunnet Rojas' status som en converso framfor noen mistanke om at hans selv praktiserte jødedommen. Han fikk lov til å vitne på Montalbáns vegne, og anklagen ble sluppet. Rojas fungerte som ordfører av Talavera de la Reina på 1530-tallet.
Gordon Campbell observerte at i Rojas' levetid hadde La Celestina oppnådd rask suksess: «i løpet av 1500-tallet ble 60 utgaver og seks fortsettelser utgitt. Dets seksuelle åpenhet og amoralske pessimisme førte ikke til vanskeligheter med den spanske inkvisisjonen, hvis oppgave var ganske enkelt å fjerne prestefiendtlig avsnitt.»
Luke Campbell (bokser)
Luke Campbell (født 27. september 1987) er en britisk amatørbokser, som konkurrerer i bantamvekt. Han ble tatt ut til å representere Storbritannia under Sommer-OL 2012 i London, der han tok gull.
Marc-John Dombrowski
Marc-John Dombrowski (født 11. april 1990) er en tysk friidrettsutøver. Han konkurrerer hovedsakelig på 400 meter.
Han deltok ved Junior-VM i friidrett 2008, der Tyskland vant bronsemedaljen på 4 x 400 meter. De andre løperne på det tyske laget var Pascal Nabow, Niklas Zender og Alexander Juretzko.
I 2009 deltok han ved junior-EM i Novi-Sad, der han fikk sølvmedalje på 400 meter hekk, bak Tobias Giehl.
Třebíč (distrikt)
Třebíč (tsjekkisk: Okres Třebíč) er et av fem distrikter (okres) i regionen Vysočina i Den tsjekkiske republikk. Distriktets hovedstad er Třebíč, som er Vysočinaregionens nest største by etter Jihlava.
Distriktet består av 167 kommuner, herav 6 bykommuner og 8 småbyer.
Distriktet har et areal på 1,463,07 km. Innbyggertallet var 113 330 i 2012.
Richard Lestock
Richard Lestock (1679–1746) var en offiser i Royal Navy og ble til slutt admiral. Han kjempet i mange slag og var en kontroversiell person som er best husket for nederlaget i slaget ved Toulon, og han ble derfor stilt for krigsrett.
Liv og virke
De neste årene seilte han i britiske flåter i Vestindia og i Østersjøen, hvor han fikk kommando over en skvadron på syv skip. I Skagerrak utmerket han seg ved å ta svenske kapere og Byng gjorde ham til andrekaptein på flaggskipet sitt under slaget ved Kapp Passaro i 1718. De neste ti årene steg han ikke i gradene, men ble etter hvert kaptein over eget skip. I 1739 seilte han med Sir Chaloner Ogle til Vestindia, hvor han av viseadmiral Edward Vernon ble utpekt til kommandør og tredjekommanderande av flåten. Lestock deltok i slaget ved Cartagena de Indias, hvor han fikk i oppdrag å angripe Fort San Luis den 23. mars 1741. Slaget endte med nederlag og Lestock returnerte til England, hvor han tok kommando over en skvadron som seilte til Middelhavet for å støtte Nicholas Haddock. I 1742 ble han utnevnt til kontreadmiral og da Haddock måtte reise hjem på grunn av sykdom, ble Lestock øverstkommanderende for en kort periode.
I 1744 deltok Lestock i slaget ved Toulon under den østerrikske arvefølgekrigen. Slaget ble et nederlag for britene og Lestock ble beskyld for ikke å ha fulgt eller forstått den opprinnelige angrepsplanen, men ble igjen frikjent hjemme i England, og bare to dager senere, den 3. juni 1746, ble han utnevnt til admiral og fikk kommandoen over en stor skvadron.
Han døde 13. desember 1746 av en magesykdom.
Bruno Prada
Prada vant en olympisk sølvmedalje i seiling under Sommer-OL 2008 i Beijing. Sammen med Robert Scheidt kom han på andreplass i klassen starbåt bak Iain Percy / Andrew Simpson fra Storbritannia
Fire år senere, under Sommer-OL 2012 i London, vant han sin andre olympiske medalje i seiling. Sammen med Robert Scheidt kom han på tredjeplass i klassen starbåt bak Fredrik Lööf / Max Salminen fra Sverige og Iain Percy / Andrew Simpson fra Storbritannia.
Amaq
Amaq er en informasjonskanal som regnes å stå IS (Den islamske staten Irak og Levanten) nær. Informasjonskanalen som opptrådte første gang i 2014, er ikke medlem av noen internasjonal nyhetsorganisasjon.
Gjennom Amaq videreformidles propaganda direkte fra IS. Formidlingen skjer i form av korte meldinger i et nøkternt språk, gitt over en kryptert telefonapp (Telegram). Amaq har formidlet egeninnspilte videoer av senere massemordere, for eksempel under drapene i Berlin 2016. Amaq har en rekke ganger formidlet erklæringer fra IS om at den står bak en aktuell voldsutøvelse. Amaq dukket opp første gang i 2014 under kampene om den syrisk-kurdiske byen Kobane i Syria.
Chakarisk
Chakarisk (mongolsk: čaqar aman ayalγu; kyrillisk: Цахар аман аялгуу tsakhar aman ayalguu, forenklet kinesisk: 察哈尔语; tradisjonell kinesisk: 察哈爾語; pinyin: cháhā'ěr yǔ) er et mongolsk språk som blir talt i den sentrale region av Indre Mongolia. Det er oppkalt etter den etniske gruppen chakharer og tilhører den sentralmongolske undergruppen. I fonetisk sammenheng ligger chakarisk nært opp til khalkisk, og plasseres noen ganger i Ulan-tsab-gruppen av khalkiske dialekter. Andre ganger kategoriseres det som et eget sentralmongolsk språk. Chakarisk er grunnlaget for standard uttale av mongolsk i Indre Mongolia.
Wang Mingdao
Wang Mingdao (tradisjonell kinesisk: 王明道; forenklet kinesisk: 王明道; pinyin: Wàng Míngdào; Wade-Giles: Wang Ming-Tao, født 25. juli 1900 i Beijing i Kina, død 28. juli 1991 i Shanghai), var en protestantisk kirkeleder og menighetsgrunnlegger i Kina. Han nektet å samarbeide med de kommunistiske myndigheter og ble satt i fengsel i 1957. Han ble løslatt i 1980.
Mongkolchai Pechsri
Mongkolchai Pechsri (født 7. mai 1981) er en thailandsk fotballdommer som til daglig dømmer i Thailands toppserie i fotball, men har også dømt enkelte kamper i Kinas toppserie i fotball. Han har også dømt kamper under ASEAN-mesterskapet i fotball og ble utnevnt til FIFA-dommer i 2010.
I januar 2012 dømte Pechsri flere kamper i King's Cup i Thailand, som var en firenasjonerscup mellom, , og.
Monguorisk
Monguorisk (kinesisk: 土族语; pinyin: Tǔzúyǔ) er et mongolsk språk av den sørøstlige undergruppen som for det meste snakkes av monguorer i Ganzu og Qinghai i Folkerepublikken Kina. Det blir noen ganger karakterisert som en del av den shirongoliske greinen og er en del av språkbunten i Gansu og Qinghai.